Komission asetus (EY) N:o 231/95, annettu 3 päivänä helmikuuta 1995, yksityisen varastoinnin tuen myöntämisen erityisistä edellytyksistä sianliha-alalla



Virallinen lehti nro L 027 , 04/02/1995 s. 0009 - 0010



KOMISSION ASETUS (EY) N:o 231/95, annettu 3 päivänä helmikuuta 1995, yksityisen varastoinnin tuen myöntämisen erityisistä edellytyksistä sianliha-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna päätöksellä 95/1/EY, Euratom, EHTY (2), ja erityisesti sen 4 artiklan 6 kohdan ja 5 artiklan 4 kohdan, sekä katsoo, että interventiotoimenpiteistä voidaan päättää sianliha-alalla, jos teurastetun sian keskimääräinen hinta yhteisön edustavilla markkinoilla laskee tasolle, joka on vähemmän kuin 103 prosenttia perushinnasta, ja ilmeisesti myös pysyy tämän tason alapuolella, markkinatilanteelle on ominaista hintojen laskeminen edellä mainitun tason alapuolelle; kausittaisen ja jaksottaisen kehityksen vuoksi tilanne voi jatkua samanlaisena, on tarpeen toteuttaa interventiotoimenpiteitä; nämä toimenpiteet voidaan rajoittaa yksityisen varastoinnin tuen myöntämiseen, neuvoston asetuksen (ETY) N:o 2763/75 (3) 3 artiklan ja komission asetuksen (ETY) N:o 3444/90 (4), sellaisena kuin se on muutettuna asetuksella (EY) N:o 3533/93 (5), 9 artiklan 4 kohdan mukaisesti varastointiaikaa voidaan lyhentää tai pidentää; tämän vuoksi olisi vahvistettava kestoltaan määräaikaisen varastoinnin tuen määrien lisäksi myös korotusten ja vähennysten määrät, jos kyseistä kestoaikaa pidennetään tai lyhennetään, sopimusten tekemisestä johtuvien hallinnollisten ja valvontatehtävien helpottamiseksi on ilmeisesti aiheellista vahvistaa vähimmäismäärät, vakuus on vahvistettava tasolle, joka riittää varmistamaan, että varastoija täyttää sopimusvelvoitteensa, ja sianlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Yksityisen varastoinnin tukihakemuksia voidaan jättää 6 päivästä helmikuuta 1995 asetuksen (ETY) N:o 3444/90 säännösten mukaisesti. Luettelo tuotteista, jotka voivat saada tukea, ja niihin liittyvät määrät vahvistetaan liitteessä. 2. Jos varastointiaikaa pidennetään tai lyhennetään, tuen määrää mukautetaan vastaavasti. Korotusten ja vähennysten määrät kuukautta ja päivää kohti vahvistetaan liitteessä olevassa 4 ja 5 sarakkeessa. 2 artikla Sopimus- ja tuotekohtaiset vähimmäismäärät ovat: a) 10 tonnia luuttomiksi leikattujen tuotteiden osalta; b) 15 tonnia kaikkien muiden tuotteiden osalta. 3 artikla Vakuus on 20 prosenttia liitteessä vahvistetuista tuen määristä. 4 artikla Poiketen siitä, mitä asetuksen (ETY) N:o 3444/90 9 artiklan 4 kohdassa säädetään, vähimmäismäärä on vahvistettu yhdeksäksi tonniksi kokonaisten ruhojen ja puoliruhojen osalta. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 1, 1.1.1995, s. 1 (3) EYVL N:o L 282, 1.11.1975, s. 19 (4) EYVL N:o L 333, 30.11.1990, s. 22 (5) EYVL N:o L 321, 23.12.1993, s. 9 LIITE >TAULUKON PAIKKA>